อารมณ์ดีขึ้นในปัจจุบัน ปลูกฝังนิสัยที่ทำให้มีความสุขมากขึ้น
นี่อาจฟังดูเป็นเรื่องที่เห็นๆ กันอยู่แล้ว แต่อันที่จริงการใช้เวลาแค่ไม่กี่นาทีในแต่ละวันเปิดฟังเพลงโปรดของคุณเมื่อคุณรู้สึกตัวเองเริ่มหงุดหงิดนั้นสร้างความแตกต่างอย่างมาก ไม่ว่าเพลงที่ทำให้จิตใจคุณเบิกบานจะเป็นนักร้องรอด สจ๊วต หรือพิต บูล เปิดเสียงลำโพงคุณให้ดังหรือจะใช้หูฟังก็แล้วแต่ ดูว่าคุณรู้สึกดีมากขึ้นแค่ไหนหลังจากนั้นถ้าคุณร้องเพลงไปด้วยหรือแม้กระทั่งจู่ๆ ก็ลุกขึ้นเต้น คุณจะรู้สึกมีความสุขเพิ่มเร็วยิ่งขึ้น! ไม่ว่าคุณจะมีสมุดบันทึกหรือบล็อก คุณก็สร้างนิสัยที่ขีดเขียนความคิดของคุณออกมาอย่างน้อยสามสี่ครั้งต่อสัปดาห์จะช่วยให้คุณอารมณ์ดีขึ้นได้ การจดบันทึกทำให้คุณมีเวลาเงียบๆ และได้คิดทบทวนสิ่งที่เกิดขึ้นกับคุณเพื่อที่คุณจะได้ไม่รู้สึกอึดอัดทีหลัง การทำแบบนี้ยังช่วยให้คุณเพ่งความสนใจไปกับสิ่งที่สำคัญต่อคุณและปล่อยให้คุณลืมเรื่องโทรศัพท์ เฟสบุ๊ค หรือสิ่งรบกวนสมาธิอื่นๆ ในชีวิตของคุณ ในขณะที่คุณให้ความสนใจกับสิ่งต่างๆ ที่สำคัญกับคุณจริงๆ การทำสิ่งเดิมๆ หรืออยู่ในสภาพแวดล้อมเดิมทุกวันสามารถนำไปสู่การรู้สึกแย่ลงในชีวิต แค่เปลี่ยนแม้เรื่องเล็กๆ น้อยๆ เช่น ลองหาเส้นทางใหม่ไปทำงานหรือย้ายเฟอร์นิเจอร์ ก็สามารถช่วยให้อารมณ์ดีขึ้นและเป็นการกระตุ้นความรู้สึกในใจใหม่ๆ เข้ามาในชีวิต ถ้าคุณอยู่บ้านและรู้สึกกำลังจะอารมณ์ไม่ดี หรือถ้าคุณแค่อยากพัฒนานิสัยทางบวกล่ะก็ ใช้เวลาดีๆ ร่วมกับสัตว์เลี้ยงของคุณจะช่วยให้อารมณ์คุณดีขึ้นได้ แค่ใช้เวลาไม่กี่นาทีที่ได้กอดและดูแลสัตว์เลี้ยงที่คุณรักจะทำให้คุณสดชื่นได้ และถ้าคุณไม่มีสัตว์เลี้ยงแต่รู้จักคนที่เลี้ยงสัตว์ ออกไปเที่ยวกับเพื่อนคุณ “และ” สัตว์เลี้ยงน่ากอดของเขาหรือเธอ ใช้ชีวิตอยู่กับช่วงเวลาที่กำลังเกิดขึ้นจะช่วยให้คุณอารมณ์ดีอยู่ได้ แทนที่จะกังวลเกี่ยวกับสิ่งที่คุณพูดกับเพื่อนเมื่อสองสัปดาห์ก่อน หรือเครียดเรื่องงานโปรเจคที่กำหนดส่งในอีกสามเดือน ให้คุณเพ่งความสมาธิไปที่อะไรก็ตามที่คุณกำลังทำอยู่และทุ่มความสนใจทั้งหมดไปที่สิ่งนั้น ถ้าคุณกำลังอ่านหนังสือจงเก็บมือถือของคุณเสีย ถ้าคุณกำลังเดินให้สังเกตบ้านเรือนรอบๆ คุณแทนที่จะมัวแต่กลัดกลุ้ม ใช้ชีวิตอยู่กับปัจจุบันแบบนี้จะส่งผลต่ออารมณ์ของคุณอย่างมาก การทำสิ่งดีๆ เพื่อคนอื่นจะทำให้คุณรู้สึกดี ไม่ว่าคุณจะนำข้าวกลางวันไปให้เพื่อนที่ป่วย ทำงานบ้านให้กับแม่มากกว่าปกติ หรือช่วยรดน้ำสนามหญ้าให้เพื่อนบ้านคุณ แค่ใช้เวลาใส่ใจที่จะช่วยเหลือคนอื่นจะช่วยให้คุณหยุดคิดเรื่องของตัวเอง และจะทำให้คุณมีความสุขมากขึ้นจริงๆ ถ้าจู่ๆ คุณก็รู้สึกอารมณ์บูดหรือเศร้าขึ้นมาล่ะก็ ลองออกไปเดินเล่นข้างนอกดู แค่เดินราวยี่สิบนาทีจะช่วยให้จิตใจคุณแจ่มใสขึ้น ให้คุณได้รับอากาศสดชื่น และใช้เวลาอยู่ภายใต้แสงอาทิตย์ ทำให้คุณมีพลังและกระตือรือร้นที่จะทำงานต่างๆ ที่รอคุณอยู่ อย่าคิดว่าคุณยุ่งเกินกว่าที่จะออกไปเดินเล่น ทุกคนต่างก็มีเวลาที่จะออกไปเดินด้านนอกในเวลาไม่กี่สิบนาที และรับรองว่าคุณจะรู้สึกมีความสุขเพิ่มขึ้น “และ” ทำงานได้ดีขึ้นด้วย สาเหตุหนึ่งที่คุณไม่อาจอารมณ์ดีได้ตลอดเป็นเพราะคุณถูกงานรุมเร้าทั้งวัน ออกไปข้างนอกบ้างนะ! นั่นล่ะ คุณนั่งพิมพ์งานต่อเนื่องมา 4 ชั่วโมงรวดและจู่ๆ รู้สึกเหมือนคุณหายใจไม่ออก และจิตใจคุณกำลังถูกบดขยี้ นี่เป็นเรื่องธรรมดา ทีนี้ลองจัดการกับความรู้สึกเหล่านี้ด้วยการหยุดพัก ไม่ว่านี่จะหมายถึงไปพูดคุยกับเพื่อนร่วมงาน โทรศัพท์หาแม่คุณ ออกไปเดินซื้อกาแฟ หรือเล่นโยคะสักสิบนาที แค่หยุดทำสิ่งที่คุณทำมาอยู่ และเมื่อคุณกลับไปสานต่องานคุณ คุณจะรู้สึกตื่นตัวและพร้อมมากขึ้นที่จะทำงานชิ้นนั้น ถึงแม้ว่าการพูดคุยกับเพื่อนเวลาที่คุณรู้สึกแย่เป็นทางเลือกที่ดี พวกเขาอาจไม่ได้ว่างคุยกับคุณตลอดเวลา แต่การมีปฏิสัมพันธ์กับแค่ใครสักคน ไม่ว่าคุณจะใช้เวลาไม่กี่นาทีถามเพื่อนร่วมงานเกี่ยวกับวันหยุดสุดสัปดาห์ของพวกเขา หรือคุณกับคนชงกาแฟที่ร้านกาแฟเจ้าโปรดของคุณ จะช่วยให้คุณอารมณ์ดีขึ้นเช่นกัน แค่ออกมาข้างนอกและคุยกับคนที่จะทำให้คุณรู้สึกเหงาและโดดเดี่ยวน้อยลง และทำให้คุณไม่รู้สึกตกลงไปในหลุมแห่งความหดหู่ คุณควรจะทำให้นี่เป็นส่วนหนึ่งของกิจวัตรประจำวันคุณ โดยเฉพาะอย่างยิ่งถ้างานที่คุณทำอยู่ไม่เปิดโอกาสให้คุณได้พบปะผู้คนมากนัก ถ้าคุณรู้สึกว่าเริ่มอารมณ์ดีน้อยลง ลองหยิบเศษกระดาษมาใช้เวลา 5 -10 นาที เขียนสิ่งต่างๆ ที่คุณรู้สึกขอบคุณ นี่อาจเป็นอะไรก็ได้ตั้งแต่เรื่องสุขภาพคุณไปจนถึงร้านไอศกรีมสุดอร่อยที่อยู่อีกฝากของถนน คอยเขียนต่อไปเรื่อยๆ ไม่ว่าสิ่งที่คุณเขียนขอบคุณจะเป็นเรื่องเล็กน้อยหรืองี่เง่าแค่ไหน พอคุณเขียนรายการนั้นเสร็จ ลองอ่านทบทวน ดูว่าคุณยังกลั้นยิ้มอยู่ได้ไหม! เพราะเป็นไปไม่ได้เลยที่คุณจะไม่ยิ้มออกมา แค่ยืนขึ้นแล้วก้มตัวลงแตะที่นิ้วหัวแม่เท้าคุณไม่กี่อึดใจ คุณไม่จำเป็นต้องเอื้อมไปแตะถึง การทำแบบนี้จะช่วยปลุกสะโพกคุณที่ซึ่งหลายคนสะสมความตึงเครียดไว้ยิ่งถ้าพวกเขานั่งต่อเนื่องเป็นเวลานาน และจะทำให้คุณรู้สึกมีความสุขเพิ่มขึ้น เมื่อคุณก้มตัวลงไปถึง ค่อยๆ กลับมายืนตรง เว้นจังหวะทุกๆ ช่วงกระดูกสันหลังข้อหนึ่ง และจะรู้สึกว่าสภาพคุณเริ่มดีขึ้นเรื่อยๆ ถ้าคุณต้องการตัวช่วยให้อารมณ์หายขุ่น ลองหยิบอัลบั้มภาพ หรือดูรูปในเฟสบุ๊คอันล่าสุดของคุณดู นี่จะทำให้คุณยิ้มออกหรือถึงขั้นหัวเราะขณะที่คุณคิดถึงวันเวลาเก่าๆ และทำให้คุณไม่กลุ้มใจหรือเศร้า พร้อมกันนี้คุณควรจะตั้งรูปถ่ายให้ดูเห็นชัด ไม่ว่าจะแปะที่ตู้เย็นหรือตั้งบนโต๊ะทำงาน เพราะการมองรูปถ่ายเป็นประจำและคิดถึงช่วงเวลาที่ยอดเยี่ยมของคุณพิสูจน์แล้วว่าจะทำให้คุณมีความสุขมากขึ้นและสุขอยู่เป็นประจำ มีงานคอนเสิร์ตที่คุณตั้งหน้าตั้งตารอให้มาถึงในอีกสามอาทิตย์ข้างหน้าใช่หรือไม่ พี่หรือน้องสาวคุณกำลังจะมาเยี่ยมคุณเดือนหน้าหรือไม่ เพื่อนรักของคุณกำลังจะแต่งงานตอนช่วงสิ้นสุดฤดูร้อนนี้หรือเปล่า จดเหตุการณ์สำคัญที่คุณเฝ้ารอลงในปฏิทินจะทำให้คุณมีความคิดแบบมีความสุขมากยิ่งขึ้นถึงสิ่งที่กำลังรอคุณอยู่ข้างหน้า และจะทำให้คุณรู้สึกสุขใจกับปัจจุบันยิ่งขึ้นด้วย ใช้เวลาขอบคุณผู้คนในสิ่งต่างๆ ที่พวกเขาทำให้คุณ ไม่ว่าสิ่งนั้นจะดูเล็กน้อยแค่ไหนก็ตาม นี่จะทำให้พวกเขารู้สึกดีขึ้น และทำให้คุณรู้สึกมีความสุขเพิ่มขึ้นในเวลาเดียวกัน คุณอาจจะลงมือเขียนการ์ด “ขอบคุณ” เพื่อแสดงความชื่นชมต่อสิ่งที่พวกเขาทำให้กับคุณ ใช้เวลาทำสิ่งเหล่านี้จะทำให้คุณเป็นคนรู้จักบุญคุณคนอื่นและมีความสุขอยู่เป็นนิจ ถ้าคุณโชคดีพอที่จะมีคนพิเศษ คุณก็ควรจะทำให้เวลาที่อยู่ด้วยกันมีความหมายยิ่งขึ้น อย่าหยุดทำสิ่งที่คุณรักกับคนที่คุณรัก ใช้เวลาพูดว่า “ฉัน/ผมรักคุณ” หรือแค่ใช้เวลาอยู่กับคนพิเศษของคุณ การอยู่ใกล้กับคนที่คุณรักหรือมีปฏิสัมพันธ์เชิงบวกกับเขาหรือเธอได้รับการพิสูจน์แล้วว่าทำให้คนมีความสุขมากขึ้น ดังนั้นอย่าเมินสิ่งที่ทำให้อารมณ์คุณดีขึ้นได้อย่างแน่นอนถ้าคุณมีโอกาสได้ทำ  ถ้าคุณมีคู่รัก ลองมีเพศสัมพันธ์อย่างน้อยสัปดาห์ละสองถึงสามครั้ง มีการพิสูจน์แล้วว่าการมีเซ็กส์สม่ำเสมอช่วยให้คนอารมณ์ดีเหมือนกัน! คุณอาจคิดว่าเป็นเพราะคุณกังวลเรื่องเกี่ยวกับงานหรือโรงเรียนซึ่งคนรักของคุณไม่สามารถช่วยให้คุณรู้สึกดีขึ้นได้ คุณคิดผิดแล้วล่ะ! ทำแบบนี้ร่างกายจะหลั่งสารเอนโดฟินที่ช่วยให้คุณอารมณ์ดีขึ้น การออกกำลังกายสม่ำเสมอเป็นหนึ่งในนิสัยที่สำคัญที่สุดที่คุณต้องฝึก คุณควรออกกำลังกายเฉลี่ยวันละอย่างน้อย 30 นาที แต่คุณไม่จำเป็นต้องทำสิ่งน่าเบื่อซ้ำๆ ทุกวัน คุณอาจออกไปวิ่งสามครั้งต่อสัปดาห์และเดินอีกสี่วันที่เหลือ คุณอาจทำโยคะสี่วันต่อสัปดาห์และให้วันหยุดกับตัวเองหนึ่งหรือสองวัน แค่ให้คุณแน่ใจว่าตัวเองแอคทีฟเท่าที่จะทำได้ในทุกๆ วัน ไม่ว่าคุณจะใช้บันไดแทนลิฟต์หรือเดินแทนขับรถก็ตาม ออกไปเที่ยวกับเพื่อนจะช่วยให้คุณรู้สึกมีพลัง รู้สึกตื่นเต้นกับการมีชีวิตอยู่ และเหมือนกับคุณกำลังใช้เวลาร่วมกับคนที่ใส่ใจคุณ แน่นอนว่าถ้าคุณคอยแต่ออกไปเที่ยวกับเพื่อนทุกครั้งที่คุณมีเวลาว่าง คุณอาจจะรู้สึกว่ามากเกินไปและเหมือนคุณไม่มีเวลาที่จะผ่อนคลายบ้าง อย่าลืมแบ่งเวลาไปเจอเพื่อนอย่างน้อยสัปดาห์ละหนึ่งถึงสองครั้งถ้าเป็นไปได้ ครั้งหน้าที่เพื่อนคุณขอให้คุณออกมาหาตอนคุณกำลังรู้สึกขี้เกียจเกินไปหรือเศร้าอยู่ ออกไปหาเพื่อนคุณ! คุณจะรู้สึกดีขึ้นในทันที  แน่นอนล่ะ ถ้าคุณไม่ได้รู้สึกอยากทำอย่างนั้น คุณไม่จำเป็นต้องออกไปเที่ยวกับเพื่อนๆ แต่ถ้าคุณให้ความสำคัญกับการใช้เวลาร่วมกับเพื่อนมากขึ้น พฤติกรรมนี้จะนำไปสู่การเป็นคนอารมณ์ดีขึ้นในระยะยาว และอย่าลืม ถ้าคุณใช้เวลากับเพื่อนที่มีความสุขและหัวเราะง่าย นั่นก็ทำให้คุณรู้สึกมีความสุขเพิ่มขึ้นด้วย ถ้าคุณออกไปเที่ยวกับเพื่อนที่ชอบทำให้คนอื่นเศร้าหรืออารมณ์เสียอยู่ประจำ คุณก็ไม่มีทางที่จะอารมณ์ดีขึ้นได้อย่างแน่นอน นอนอย่างน้อย 7-8 ชั่วโมงต่อวัน เข้านอนและตื่นเช้าเป็นเวลาเดิมทุกๆ วันให้เป็นกิจวัตรที่ดีต่อสุขภาพ วิธีง่ายที่สุดวิธีหนึ่งที่จะอารมณ์ดีตลอดคือ การได้พักผ่อนเพียงพอ ตื่นมาตอนเช้าด้วยความรู้สึกเต็มเปี่ยมด้วยพลังจะทำให้คุณรู้สึกพร้อมมากขึ้นที่จะเผชิญกับเรื่องต่างๆ ของวันนั้นและรู้สึกตื่นตัวมากยิ่งขึ้นกับสิ่งที่กำลังรอคุณอยู่ และสามารถรับมือกับมันได้ดียิ่งขึ้น คุณต้องแน่ใจว่าการนอนมีความสำคัญกว่าการดูทีวีในตอนดึกหรือทำงานอื่นๆ ที่คุณสามารถเก็บไว้ทำทีหลังตอนเช้าได้ อ่านหนังสือดีๆ สักเล่ม หรือดูภาพยนตร์ที่ทำให้อารมณ์ดีหรือหนังฟีลกูด จากนั้นเขียนบันทึกก่อนคุณจะเข้านอน พูดคุยเรื่องบวกกับคนที่คุณรักก่อนคุณหลับ ไม่ว่าคุณจะทำอะไรอย่าทำสิ่งที่เครียดมากไป เช่น เขียนรายงาน หรือดูสิ่งชวนหงุดหงิดอย่างดูข่าวอาชญากรรมในรายการข่าวภาคดึกก่อนนอน หรือคุณจะมีแนวโน้มที่จะฝันร้าย นอนหลับไม่สนิทและรู้สึกหงุดหงิดหลังตื่นนอน พอคุณตื่นแล้ว อ่านหนังสือดีๆ หรืออ่านข่าวกีฬาในหน้าหนังสือพิมพ์ อย่าพุ่งเข้าไปหาข่าวที่ชวนให้รำคาญใจไม่งั้นอาจจะทำลายเช้าดีๆ ของคุณได้ ให้เวลากับตัวเองทำใจให้สงบสองสามนาทีก่อนคุณจะเปิดโทรศัพท์มือถือหรือคอมพิวเตอร์ด้วย นี่จะช่วยให้คุณรู้สึกว่าคุณกำลังอยู่กับปัจจุบันก่อนจะเริ่มต้นวันใหม่ ถ้าคุณอยากอารมณ์ดี คุณต้องมั่นใจว่ารับประทานอาหารที่ดีต่อสุขภาพและหลากหลายทุกวันวันละสามมื้อ เริ่มที่อาหารเช้าดีต่อสุขภาพ ซึ่งอาจมีโปรตีนไขมันต่ำอย่างไก่งวง และผักที่มีประโยชน์อย่างผักโขม และอย่าอดอาหารไม่ว่าจะมื้อไหนก็ตาม รับประทานขนมว่างเบาๆ ระหว่างวันเช่น โยเกิร์ต หรือผลไม้ เพื่อให้คุณมีพลังงานและหลีกเลี่ยงการรับประทานมากเกินไปหรือออกไปข้างนอกสามชั่วโมงรวดโดยไม่มีอะไรตกถึงท้อง ระดับพลังงานของคุณจะส่งผลต่ออารมณ์และสำคัญมากที่จะต้องกินอาหารครบมื้อและบำรุงสุขภาพเพื่อให้มีพลังงานเพียงพอ คุณอาจเริ่มรู้สึกสุขน้อยลงเพราะคุณกำลังสูญเสียพลังงานเป็นผลมาจากการดื่มน้ำไม่เพียงพอ ดื่มน้ำเปล่าหนึ่งแก้วจะช่วยปลุกร่างกายและจิตใจของคุณให้ตื่นขึ้นทันที มั่นใจว่าดื่มน้ำอย่างน้อย 8-10 แก้วต่อวัน คุณอาจจะขาดน้ำโดยไม่รู้ตัวก็เป็นได้ ไม่ว่าคุณกำลังอ่านนิยายหรือชอบแกะสลัก อย่าลืมให้เวลาตัวเองพอที่จะไล่ตามความชอบของคุณได้ในระหว่างสัปดาห์ ถึงแม้ว่านี่อาจทำให้คุณรู้สึกเหมือนมีหลายล้านสิ่งที่ต้องทำอยู่ ในช่วงท้ายของวัน ทำสิ่งที่คุณรักจริงๆ จะทำให้คุณรู้สึกดีมากขึ้นว่าทำสิ่งที่คุณ “จำเป็น” ต้องทำ และถ้าคุณเป็นคนมีความสุขที่สามารถอารมณ์ดีได้ตลอดเวลา คุณก็ต้องให้เวลาตัวเองทำในสิ่งที่คุณชอบจริงๆ สละเวลาของคุณให้เป็นเรื่องปกติจะทำให้คุณอารมณ์ดีต่อเนื่องถี่ยิ่งขึ้น คุณจะรู้สึกดีเกี่ยวกับการช่วยเหลือคน ไม่ว่าคุณจะช่วยผู้ใหญ่อ่านหนังสือ ทำความสะอาดสวนสาธารณะแถวบ้าน หรือเป็นอาสาสมัครในห้องครัว การช่วยเหลือคนอื่นและทำให้พวกเขามีความสุขมากเป็นประจำจะทำให้คุณมีสุขมากขึ้นด้วยเช่นกัน ใช้เวลาแค่ 10 นาทีในแต่ละวัน หาที่นั่งสบายๆ ในห้องเงียบๆ  เพ่งสมาธิไปที่ลมหายใจของคุณ และรับรู้ถึงส่วนต่างๆ ของร่างกายกำลังผ่อนคลายทีละส่วน ฝึกการนั่งสมาธิให้เป็นนิสัยในทุกๆ เช้า บ่าย ค่ำ หรือเมื่อใดก็ตามที่คุณรู้สึกอยากทำ การนั่งสมาธิพิสูจน์แล้วว่าช่วยให้คนอารมณ์ดี ถ้าการนั่งสมาธิไม่ใช่แนวคุณล่ะก็ คุณอาจลองเล่นโยคะ ซึ่งช่วยให้คุณเพ่งความสนใจ ปลดปล่อย และใช้ชีวิตที่มีความสุขยิ่งขึ้น ถึงแม้ว่าคุณอาจจะไม่ได้อารมณ์ดีเป็นเพราะคุณนอนหลับไม่เพียงพอหรือด้วยสาเหตุอื่นที่บอกได้ค่อนข้างง่าย คุณอาจไม่สามารถอารมณ์ดีได้เพราะเกิดจากปัญหาที่ใหญ่กว่านั้น เช่น ความจริงที่ว่าคุณคิดว่างานของคุณไร้ความหมายโดยสิ้นเชิง คุณรู้สึกเหมือนความสัมพันธ์ของคุณมาถึงทางตัน หรือเพราะคุณไม่มีความสุขกับสิ่งที่คุณเป็น ถ้าคุณคิดว่ามีสาเหตุลึกๆ ซ่อนอยู่ภายใต้ความจริงที่ว่าอารมณ์ของคุณคอยพุ่งขึ้นตลอด นั่นก็อาจถึงเวลาที่คุณต้องวางแผนเพื่อรับมือกับปัญหาที่ใหญ่กว่านี้ที่กวนใจคุณอยู่ หลายคนที่อารมณ์เสียเพราะพวกเขาหงุดหงิดกับเรื่องต่างๆ เช่น ทำร่มหาย เจอเพื่อนร่วมงานตัวแสบ หรือรถติดอยู่บนถนน แน่นอนว่าสิ่งเหล่านี้ก็น่าหงุดหงิดไม่แพ้กัน แต่คุณต้องรู้จักที่จะเตือนตัวเองว่า ในระยะยาวสิ่งเหล่านี้ไม่ได้สำคัญเลยสำหรับคุณ ให้ความสนใจกับความสุขในภาพรวมและเรียนรู้ที่จะพูดว่า “อย่างว่า นั่นไม่ใช่เรื่องดี แต่ไม่มีอะไรจะมาทำให้ฉันเสียอารมณ์ได้!” ฝึกวิถีเซนและอย่าปล่อยให้โลกภายนอกอยู่เหนือคุณ ถ้าคุณต้องการเวลา ใช้เวลาเรียนรู้กับสิ่งที่เกิดขึ้น ลองดูว่าคุณจะเรียนรู้อะไรจากเรื่องนั้นบ้าง จากนั้นก็เดินหน้าต่อ
ฟังเพลงที่ทำให้จิตใจรู้สึกสดชื่นบ้าง. เขียนระบายความคิดคุณออกมา. เปลี่ยนกิจวัตร. ใช้เวลากับสัตว์เลี้ยงของคุณ. อยู่กับปัจจุบัน. เอื้อเฟื้อกับผู้อื่นโดยไม่เจาะจง. ออกไปเดินเล่น. ให้เวลาพัก. ปฏิสัมพันธ์ (กับใครก็ได้). ทำรายการขอบคุณ. แตะหัวแม่เท้าคุณ. ลองย้อนกลับไปดูความทรงจำเก่าๆ ดู. กาวันที่ที่มีงานสำคัญใกล้จะมาถึงลงในปฏิทินของคุณ. ขอบคุณใครสักคน. อย่าละเลยความรัก. ออกกำลังกายสม่ำเสมอ. ใช้เวลาอยู่กับเพื่อนคุณ. นอนหลับให้เพียงพอ. คิดบวกก่อนนอนและหลังตื่นนอน. ตารางการกินที่ดีต่อสุขภาพ. คงความชุ่มชื้น. ให้เวลากับสิ่งที่คุณชอบ. เป็นอาสาสมัคร. นั่งสมาธิ. วางแผนสำหรับอนาคต. อย่าปล่อยให้เรื่องเล็กๆ ทำคุณอารมณ์เสีย.
https://www.wikihow.com/Stay-in-a-Good-Mood https://www.wikihow.com/Stay-in-a-Good-Mood
Lifting Your Mood in the Moment Cultivating Happier Habits